คือหนูประจำเดือนไม่มาหลายเดือนแล้ว ไม่เคยมีเพศสพ. หนูอั้นฉี่บ่อยมาก บางทีก็กดท้องน้อยตัวเอง เเต่ตอนช่วงที่ประจำเดือนมาก็มากระปริบกระปอย มา3-4วัน ตอนกลางคืนเลือดไม่ไหลด้วยไหลแค่ตอนเช้า ช่วงนี้มีตกขาวนิดหน่อยด้วยค่ะ แล้วรู้สึกเหมือนมีก้อนในท้องข้างๆสะดือ กดเเล้วไม่เจ็บค่ะ เเบบนี้เกิดจากที่หนูอั้นฉี่หรือกดท้องน้อยไหมคะทำให้เลือดประจำเดือนไม่มา
สวัสดีค่ะ ประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือีกการที่ประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลถ้าไม่เคยมีเพศสัมพันธ์ ก็อาจจะตัดโอกาสการตั้งครรภ์ออกไปได้ แต่ยังมีสาเหตุอื่นๆที่เป็นไปได้หลายอย่างที่อาจต้องตรวจร่างกายหรืออัลตราซาวน์หน้าท้องเพิ่มเติมโดยแพทย์ ดังนั้นควรไปพบแพทย์เพื่อตรวจเพิ่มเติมส่วนเรื่องการกลั้นปัสสาวะและการกดท้องน้อยบ่อยๆนั้น ไม่น่าจะมีผลต่อรอบเดือน แต่แนะนำการไม่กลั้นปัสสาวะนานๆหรือบ่อยๆ เพราะจะเพิ่มโอกาสการเกิดกระเพาะปัสสาวะอักเสบได้